Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 421/12/6601	Banská Bystrica, 19.11.2013
EEČ : 2-45-261-2013

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 402,50 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminál.polície OR PZ Ban.Bystrica pod spisovou značkou ORP-591/1-OVK-BB-2012.
v presne nezistenej dobe v mesiaci jún roku 2011 získal informácie z platobnej karty č. XXXXX vedenému XXXXX Bratislava a z platobnej karty vystavenej k účtu č. XXXXX/XXXXX vedenému v XXXXX, a.s.  v Českej republike, oba na meno XXXXX, nar. XXXXX, bytom XXXXX a za použitia týchto informácií uskutočnil dňa 29.05.2012 na internetovej stránke www.bwin.com úspešnú neoprávnenú transakciu prostredníctvom finančných prostriedkov z účtu č. XXXXX vo výške 2,5 €, následne prostredníctvom finančných prostriedkov z toho istého účtu uskutočnil dňa 16.06.2012 na internetovej stránke www.tipos.sk štyri úspešné neoprávnené transakcie vo výške 200,- €, 100,- € a dvakrát po 50,- € a taktiež v presne nezistenej dobe v mesiacoch máj roku 2012 uskutočnil na internetovej stránke www.tipos.sk pokus o realizáciu neoprávnených transakcií z účtu č. XXXXX, ktoré však boli neúspešné, nakoľko na uvedenom účte sa nenachádzali žiadne finančné prostriedky a prečerpanie nebolo povolené, čím týmto svojim konaním spôsobil XXXXX škodu v celkovej výške 402,50 €.

Odôvodnenie: 
	Obvinený je stíhaný na skutkovom základe ako je uvedené vo výrokovej časti tohto uznesenia. 

	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 
	Obvinený a poškodený s takýmto postupom vyslovili súhlas. Obvinený slobodne a vážne súhlasil, že spáchal skutok, za ktorý je stíhaný a nahradil celú spôsobenú škodu.

	Obvinený s poškodeným uzavreli zmier.

	Obvinený vložil na účet Okresnej prokuratúry Banská Bystrica, Partizánska cesta 1, 975 62 Banská Bystrica, č. účtu 7000165659/8180, VS 42112, KS 0558, XXXXX, vedený v Štátnej pokladnici Bratislava, peňažnú sumu určenú na všeobecne prospešné účely vo výške 60,- €.

	Obvinený v zmysle § 224 Tr. por. stanovil za adresáta peňažnej sumy určenej na všeobecne prospešné účely: XXXXX.

	Z uvedenej peňažnej sumy patrí štátu na peňažnú pomoc poškodeným trestnými činmi 50 %, t. j. 30,- € a ďalších 50 %, t. j.  30,- € adresátovi: XXXXX 

	Podľa § 215 ods. 1 písm. f) Tr. por. prokurátor zastaví trestné stíhanie, ak sa schválil zmier medzi obvineným a poškodeným. 

	Keďže boli splnené všetky podmienky na schválenie zmieru a zastavenie trestného stíhania, a s prihliadnutím na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné pomery, som dospel k záveru, že takýto spôsob rozhodnutia je postačujúci a preto som rozhodol tak, ako je vyššie uvedené.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Králik
prokurátor